
Uznesenie Krajský súd v Bratislave v senáte zloženom z predsedníčky senátu JUDr. Mariany Harvancovej a členov senátu Mgr. Adely Unčovskej a Mgr. Niny Dubovskej, v právnej veci žalobcov: X/ T.. L. M., nar. XX.XX.XXXX, zomr. XX.XX.XXXX, naposledy bytom I. XXXX/X, K., X/ B. C., nar. XX.XX.XXXX, trvalý pobyt R.-K. XXX, zast.: B.. B. O., advokát, so sídlom Q. A. XXXX/XX, V. C., proti žalovaným: X/ T.. Ľ. Š., nar. XX.XX.XXXX, trvalý pobyt I. X/XXXX, K. - O., zastúpená: M.. C. A., advokát, so sídlom P. XXA, XXX XX K., X/ T.. Z. I., nar. XX.XX.XXXX, trvalý pobyt U.G. R. XXXX/XX, C., zastúpený: Q.E. C. O. O. A..P..U.., T.: XX XXX XXX, A. A. B.. R. X, XXX XX K. K., o určenie neplatnosti právneho úkonu a o určenie vlastníckeho práva k nehnuteľnosti, na odvolanie žalobcov 1/ a 2/ proti rozsudku Okresného súdu Pezinok zo dňa 18.06.2019, č. k. 5C/342/2008-656, takto rozhodol: I. V odvolacom konaní vedenom Krajským súdom v Bratislave pod sp. zn. 7Co/197/2019 pokračuje namiesto žalobcu X/ T.. L. M., nar. XX.XX.XXXX, zomr. XX.XX.XXXX, naposledy bytom I. XXXX/X, K. s O. O. M., P.. M., nar. XX.XX.XXXX, trvale bytom O. Z. XXX, XXX XX C., Č. ako žalobkyňou 1/. odôvodnenie: 1. Napadnutým rozsudkom súd prvej inštancie žalobu zamietol (výrok I) a žalovaným 1/, 2/ priznal nárok na náhradu trov konania v plnom rozsahu, pričom o výške trov bude rozhodnuté po právoplatnosti rozsudku samostatným uznesením súdneho úradníka (výrok II). 2. Proti rozsudku súdu prvej inštancie podali v celom rozsahu prostredníctvom právneho zástupcu v zákonnej lehote odvolanie žalobcovia 1/, 2/. 3. Z vykonanej lustrácie mal odvolací súd za preukázané, že žalobca 1/ v priebehu odvolacieho konania, dňa 28.05.2021, zomrel. Následne odvolací súd opakovane vykonal dopyt na bývalý Okresný súd Bratislava V za účelom zistenia stavu dedičského konania po žalobcovi 1/. 4. Dňa 14.11.2024 Mestský súd Bratislava IV poskytol odvolaciemu súdu na jeho žiadosť informáciu, že dedičské konanie po žalobcovi 1/ bolo skončené. Mestský súd Bratislava IV v dedičskej veci po poručiteľovi T.. L. M., J.. XX.XX.XXXX vydal dňa 28.08.2024 uznesenie sp. zn. B5-2D/478/2021-73, Dnot 110/2021, ktorým konanie zastavil (výrok I.) a notárke priznal náhradu hotových nákladov v sume 40,46 eur (výrok II.). 5. Z uznesenia Mestského súdu Bratislava IV sp. zn. B5-2D/478/2021-73, Dnot 110/2021 zo dňa 28.08.2024, ktorým sa skončilo dedičské konanie po žalobcovi 1/ mal odvolací súd za preukázané, že ako jediná dedička zo zákona po poručiteľovi prichádza do úvahy O. O. M., P.. M., nar. XX.XX.XXXX, trvale bytom O. Z.V. XXX, XXX XX C., Č. . 6. Podľa § 63 ods. 1 CSP, ak strana zomrie počas konania skôr, ako sa konanie právoplatne skončí, súd posúdi podľa povahy sporu, či má konanie zastaviť, alebo či v ňom môže pokračovať.
7. Podľa § 63 ods. 2 CSP, v konaní súd pokračuje najmä vtedy, ak ide o majetkový spor. Súd rozhodne, že v konaní pokračuje s dedičmi strany, prípadne s tými, na ktorých podľa výsledku dedičského konania prešlo právo alebo povinnosť, o ktorú v konaní ide, a to len čo sa skončí konanie o dedičstve. 8. Podľa § 63 ods. 3 CSP, ak to povaha sporu pripúšťa, môže sa v konaní pokračovať aj pred skončením konania o dedičstve. 9. Podľa § 65 ods. 1 CSP, právny nástupca podľa § 63 a 64 prijíma stav konania ku dňu zániku procesnej subjektivity svojho predchodcu. 10. Podľa § 65 ods. 2 CSP, procesné lehoty sa zánikom procesnej subjektivity prerušujú. 11. Podľa § 65 ods. 3 CSP, právnemu nástupcovi podľa odseku 1 začne plynúť nová procesná lehota doručením uznesenia podľa § 63 alebo § 64. 12. Pre rozhodnutie či je v konaní potrebné pokračovať s dedičmi resp. právnymi nástupcami aj po smrti žalobcu 1/ je rozhodujúce posúdenie povahy sporu. V tomto konaní sa žalobcovia domáhajú voči žalovaným určenia, že nehnuteľnosti (rodinný dom, so súp. č. XXXX, vedľajšie stavby, vonkajšie úpravy a pozemok parc. č. XXXX/X a XXXX/X, zapísaných na LV č. XXXX v k. ú. O.) v rozsahu 1 patria do dedičstva po poručiteľke p. M.. Keďže odvolací súd posúdil povahu sporu ako majetkovú, je potrebné pokračovať v konaní s právnym nástupcom žalobcu 1/. 13. Odvolací súd na základe § 63 ods. 2 CSP, ktoré stanovuje, že o pokračovaní s dedičmi strany sporu ktorá zomrela, je potrebné rozhodnúť, zohľadňujúc skutočnosť že ide o majetkový spor, rozhodol o tom, že v konaní bude pokračovať s právnymi nástupcami žalobcu 1/, ktorý vyplýva uznesenia Mestského súdu Bratislava IV sp. zn. B5-2D/478/2021-73, Dnot 110/2021 zo dňa 28.08.2024, a to s O. O. M., P.. M.U., nar. XX.XX.XXXX, trvale bytom O. Z. XXX, XXX XX C., Č. ako žalobkyňou 1/. 14. Toto rozhodnutie bolo prijaté senátom Krajského súdu v Bratislave pomerom hlasov 3:0 (§ 393 ods. 2 CSP). Poučenie: Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP).

